ההודעה הראשונה של חיזבאללה לאחר מתקפת השבעה באוקטובר

מצ"ב ההודעה שפרסם ארגון חיזבאללה ב-7 באוקטובר 2023 בשעה 11:15 בצהריים שעון ישראל:

בשם אללה הרחמן והרחום

היתר [להילחם] ניתן לאלה הנתונים למלחמה נגדם, שכן נגרם להם עוול, ולאללה הכוח לסייע להם. [קוראן, פרק 22, פסוק 39]

חיזבאללה מברך את העם הפלסטיני הלוחם, ואת המוג’אהידין של הארגונים הפלסטיניים הגיבורים, ובפרט את האחים היקרים בגדודי אל-קסאם ובתנועת ההתנגדות האיסלאמית חמאס, על המבצע ההירואי רחב ההיקף שהוכתר בניצחון ובתמיכה אלוהית, ובהבטחה בניצחון הסופי והכולל.

המבצע המוצלח הזה הוא תגובה נחרצת לפשעי הכיבוש המתמשכים, ולתוקפנות המתמשכת נגד המקומות הקדושים, כבוד [הנשים המוסלמיות] והכבוד [במישור הלאומי], והוא מאשר מחדש, שרצון העם הפלסטיני והרובה של ההתנגדות הם הדרך היחידה להתמודד עם התוקפנות והכיבוש, והוא שולח מסר לעולם הערבי והאיסלאמי והקהילה הבינלאומית כולה, ובפרט אלה החותרים לנורמליזציה עם האויב הזה, ולפיו סוגיית פלסטין היא סוגיה חיה שלא תמות עד הניצחון והשחרור [של פלסטין].

אנו קוראים לעמי אומתנו הערבית והאיסלאמית, ולבני העולם החופשיים, להצהיר על תמיכה וסיוע לעם הפלסטיני ולתנועות ההתנגדות המאשרות בדם, במילה ובמעשה את אחדותם בשטח.

הנהגת ההתנגדות האיסלאמית בלבנון [חיזבאללה] בוחנת מקרוב אחר ההתפתחויות החשובות בזירה הפלסטינית, עוקבת בעניין רב אחר המצב בשטח, נמצאת בקשר ישיר עם הנהגת ההתנגדות הפלסטינית בפנים [פלסטין] ובחוץ [מחוץ לפלסטין], ומקיימת איתה באופן רציף הערכה של האירועים ומהלך הפעולות [הצבאיות]. ולכן, אנו קוראים לממשלת האויב הציוני ללמוד את המסקנות והלקחים החשובים אשר ביססה ההתנגדות הפלסטינית בשטח ובזירות העימות והלחימה.

בשעה 17:22 שעון ישראל פורסם סרטון וידאו המתעד התקרבות של עשרות פעילי חיזבאללה חמושים לגבול ישראל כשהם רוכבים על אופנועים. (סימוכין:קישור להודעת חיזבאללה: